Държавен вестник, бр. 32, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  32
заобикаляйки по този начин законодателна­
та процедура, включваща изключителното 
правомощие на Министерския съвет да внася 
законопроект за изменение на вече приет 
ежегоден бюджетен закон.
В настоящия случай вместо параметрите в 
бюджета да бъдат изменени по предложение 
на Министерския съвет и съответно гласувани 
и приети от Народното събрание, законо­
дателната власт нарушава конституционно 
предвидения ред, което на самостоятелно 
основание води до нарушение на принципа 
на правовата държава.
Решението на Народното събрание, което 
възлага на министъра на финансите да пред­
приеме „необходимите действия за покриване 
на оперативния дефицит от 1 млрд. лв. във 
Фонд „Сигурност на електроенергийна­
та система“ в срок до 31 март 2024 г.“, е 
конституционно нетърпимо. С оспореното 
Решение Народното събрание изземва пра­
вомощия на Министерския съвет (чл. 105, 
ал. 1 и чл. 106 от Конституцията), нарушава 
принципите на разделение на властите (чл. 
8 от Конституцията) и на правовата държа­
ва (чл. 4, ал. 1 от Конституцията), поради 
което Решението следва да бъде обявено за 
противоконституционно.
По изложените съображения и на осно­
вание чл. 149, ал. 1, т. 2 от Конституцията 
Конституционният съд
Р Е Ш И :
Обявява за противоконституционно Реше­
ние за предприемане на действия във връзка с 
наличие на ликвидни проблеми и невъзмож­
ност Фонд „Сигурност на електроенергийната 
система“ да изпълнява законовите си задъл­
жения, прието от Народното събрание на 
21 март 2024 г. (ДВ, бр. 26 от 26.03.2024 г.).
Решението е подписано с особено мнение 
от съдия Соня Янкулова.
Председател:
Павлина Панова
ОСОБЕНО МНЕНИЕ
на съдия Соня Янкулова
по к.д. № 13/2024 г.
Като съм съгласна по принцип със съобра­
женията на Съда по постановеното решение 
за противоконституционността на Решението 
на Народното събрание от 21.03.2024 г., из­
разявам особено мнение по допустимостта 
на произнасянето по същество към датата 
на постановяване на настоящото решение.
Оспореното Решение на Народното събра­
ние е прието на 21.03.2024 г. С него Народното 
събрание възлага на Министерския съвет, и 
в частност на министъра на финансите, да 
предприеме необходимите действия за пок­
риване на оперативния дефицит във Фонд 
„Сигурност на електроенергийната система“ 
в срок до 31 март 2024 г., както и този фонд 
да разходва така получените средства за пок­
риване на разходите по чл. 36б, ал. 1, т. 1 
и 2 от Закона за енергетиката за ценовия 
период 1 юли 2023 г. – 30 юни 2023 г., съг­
ласно Решение № Ц-14 от 30 юни 2023 г. на 
Комисията за енергийно и водно регулиране.
Срокът, поставен с Решението на На­
родното събрание на министъра на финан­
сите – 31.03.2024 г. – отдавна е изтекъл. 
Отдавна е изтекъл и срокът 30 юни 2024 г., 
в рамките на който би следвало с оглед на 
Решението на Народното събрание получе­
ните средства да се използват за покриване 
на разходите по чл. 36б, ал. 1, т. 1 и 2 от За­
кона за енергетиката. Нещо повече. Отдавна 
е изтекъл срокът на действие на Решение 
№ Ц-14 – 30 юни 2024 г., в съответствие с 
което би следвало да се разходват получените 
във фонда средства. В сила от 30.06.2024 г. 
е ново Решение № Ц-17 на Комисията за 
енергийно и водно регулиране, с което са 
утвърдени, считано от 1.07.2024 г., нови цени 
по чл. 30, ал. 1, т. 1, 6, 9, 10, 13 и 7 от Зако­
на за енергетиката. Изтекъл е и срокът на 
действие на Закона за държавния бюджет за 
2024 г., в рамките на който е следвало да се 
осъществят разпоредените действия.
Следователно оспореното Решение на На­
родното събрание, макар безспорно като акт 
на законодателния орган съобразно чл. 149, 
ал. 1, т. 2 от Конституцията да подлежи на 
контрол за конституционосъобразност, към 
датата на постановяване на настоящото Ре­
шение на Конституционния съд не поражда 
целените с него правни последици – не 
регулира по установения чрез него начин 
правоотношенията, които са предмет на 
регулиране, поради изчерпване на правното 
му действие, определено в рамките на кон­
кретен срок (ценовия период 1 юли 2023 г. – 
30 юни 2024 г.) и в изпълнение на акт, който 
е изчерпал правното си действие (Решение 
№ Ц-14 от 30 юни 2023 г. на Комисията за 
енергийно и водно регулиране).
Поради това оспорването към датата на 
постановяване на настоящото Решение счи­
там за недопустимо.
Конституционен съдия:
Соня Янкулова
1959
ОПРЕДЕЛЕНИЕ № 1
от 8 април 2025 г.
по конституционно дело № 1 от 2025 г.
Конституционният съд в състав: предсе­
дател: Павлина Панова, членове: Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, Борислав 
Белазелков, Десислава Атанасова, Галина